
A modern medertérképezési technológiák összehasonlítása


Dolgozatunk fő témája, hogy bemutassuk a szonáros mederfelmérést és az ehhez kapcsolódó technológiákat. A mérés Győr városától harminc kilométerre fekvő Darnózseli település mellett található kavicsbánya taván fogjuk elvégezni.
Összehasonlítjuk a halradarral és szonárral történő mélységmérési technológiát, valamint a helymeghatározást GPS és robot mérőállomás segítségével is párhuzamosan végezzük.
Ezen módszerek bevezetéseként rövid technológia fejlődéstörténetet és a téma bányászattal kapcsolatos elemeit is bemutatjuk.
A kapott adatokat több szoftver alkalmazásával dolgozzuk fel, majd vizuális értékelést készítünk a mederről.
A munkánk végén összegezzük az elhangzottakat és hozzákapcsoljuk más építőmérnöki feladatokhoz.



